Document ID: 32001R2372

Komisijas Regula (EK) Nr. 2372/2001
(2001. gada 4. decembris),
ar ko papildina pielikumu Regulai (EK) Nr. 2400/96 par dažu nosaukumu iekļaušanu "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību [1], kurā jaunākie grozījumi izdarīti ar Komisijas Regulu (EK) Nr. 2796/2000 [2], un jo īpaši tās 6. panta 3. un 4. punktu,
tā kā:
(1) Saskaņā ar Regulas (EEK) Nr. 2081/92 5. pantu Francija ir nosūtījusi Komisijai pieteikumu par to, lai nosaukumu "Pélardon" reģistrētu kā cilmes vietas nosaukumu.
(2) Saskaņā ar minētās regulas 6. panta 1. punktu konstatēts, ka pieteikums atbilst visām minētajā regulā paredzētajām prasībām, un jo īpaši tajā ziņā, ka pieteikumā ir iekļauta visa informācija, kas vajadzīga saskaņā ar tās 4. pantu.
(3) Komisija nav saņēmusi iebildumus saskaņā ar minētās regulas 7. pantu attiecībā uz šīs regulas pielikumā norādīto nosaukumu pēc tā publicēšanas Eiropas Kopienu Oficiālajā Vēstnesī [3].
(4) Minētais nosaukums tādēļ ir jāieraksta "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", un tādējādi tas ir jāaizsargā visā Kopienā kā aizsargāts cilmes vietas nosaukums.
(5) Ar šīs regulas pielikumu papildina pielikumu Komisijas Regulai (EK) Nr. 2400/96 [4], kurā jaunākie grozījumi izdarīti ar Regulu (EK) Nr. 2036/2001 [5],
IR PIEŅĒMUSI ŠO REGULU.
1. pants
Nosaukumu, kas minēts šīs regulas pielikumā, ar šo iekļauj Regulas (EK) Nr. 2400/96 pielikumā un ieraksta kā aizsargātu cilmes vietas nosaukumu (ACN) "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kurš paredzēts Regulas (EEK) Nr. 2081/92 6. panta 3. punktā.
2. pants
Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 4. decembrī

Labels: 0
3
17
6